Major League Roller Hockey Europe

Major League Roller Hockey Europe on Saksassa päämajaansa pitävä organisaatio, joka järjestää rullakiekkotapahtumia Mannheimissa. Järjestö on perustettu yhteistyössä Yhdysvalloissa rullakiekkosarjaa pyörittävän Major League Roller Hockeyn kanssa.
Summer Cup.
Summer Cup oli MLRH Europen vuotuinen päätapahtuma, johon kutsuttiin parhaat seurajoukkueet eri puolilta Eurooppaa. Ensimmäinen Summer Cup pelattiin elokuussa 2012 Englannissa, Sheffieldin Skate Centralissa. Eurooppalaista väriä turnauksessa edustivat vuoden 2011 Suomen mestari Koovee Rollers sekä Marsblade Capitals Tukholmasta.
Turnauksessa pelattiin runkosarja, jonka neljä parasta joukkuetta pääsi välieriin. Runkosarjan voittanut Manchester Warriors hallitsi myös välieräänsä Southampton Hornetsia vastaan. Kooveen välierävastustaja oli Marsblade Capitals. Finaalissa Koovee Rollers kaatoi siihen saakka tappioitta edenneen Manchester Warriorsin.
Brittiläiset seurat pelasivat heinäkuussa Lutterworthin Midlands Roller Arenalla yksipäiväisen esiturnauksen, jolla karsittiin kuudesta halukkaasta joukkueesta kaksi heikointa. Manchester Warriors voitti karsintaturnauksen puhtaalla pelillä.
Sekä karsintaturnauksessa että Summer Cupin otteluissa pelattiin kaksi 15 minuutin erää suoraa peliaikaa. Välierissä ja finaalissa eriä oli kolme.
Summer Cup 2012:&lt;br&gt;
1. Koovee Rollers, Tampere (SM-liiga)&lt;br&gt;
2. Manchester Warriors&lt;br&gt;
3. Marsblade Capitals, Tukholma&lt;br&gt;
4. Southampton Hornets (BIPHA)&lt;br&gt;
5. Leicester Dragons&lt;br&gt;
6. Rhyl Renegades (NIHL)&lt;br&gt;
BRHA-liigassa pelaavat Ferndown Falcons ja Weyline Blackjacks Weymouthista karsiutuivat lopputurnauksesta.
Turnauksen pistepörssin voitti Kooveen Mikko Sulonen (2 maalia ja 11 syöttöä). Manchesterin Simon Hughes oli kymmenellä maalillaan paras maalintekijä.
Tähdistökentällinen:&lt;br&gt;
Matias Lehtonen, Koovee Rollers&lt;br&gt;
Carl Ashton, Manchester Warriors&lt;br&gt;
Jouni Aalto, Koovee Rollers&lt;br&gt;
Kristopher Dahling, Marsblade Capitals&lt;br&gt;
Simon Hughes, Manchester Warriors
Vuoden 2013 Summer Cup pelattiin Tampereella.
Oktoberfest.
Oktoberfest oli MLRH Europen suuri syysturnaus. Ensimmäinen Oktoberfest pelattiin lokakuussa 2012 Saksan Mannheimissa Friedrichspark Arenalla. Turnauksen voitti ruotsalainen Marsblade Capitals.
Joukkueet jaettiin alkusarjan pelien perusteella kolmeen tasoryhmään. B-ryhmän voitti ranskalainen Aubagne Jokers ja C-ryhmän Leicester Dragons.
Oktoberfest 2012:&lt;br&gt;
1. Marsblade Capitals, Tukholma&lt;br&gt;
2. Divji Petelini, Jesenice&lt;br&gt;
3. Örebro Eagle Sports (Swehockey InLine Senior SM)&lt;br&gt;
4. Mannheim Monsters (Inline Hockey Deutschland Bundesliga)&lt;br&gt;
5. Aubagne Jokers (Nationale 1)&lt;br&gt;
6. Sportiek Spins (RBIHF National League 1)&lt;br&gt;
7. BRHA Misfits, Southampton (BRHA-liigan tähdistöjoukkue)&lt;br&gt;
8. DPL Stars, Mannheim (Die Players Liga Inline League)&lt;br&gt;
9. Leicester Dragons&lt;br&gt;
10. Mannheim Blue Devils&lt;br&gt;
11. Frankfurt Mainprimaten (Inline Hockey Deutschland Bundesliga)&lt;br&gt;
12. Mannheim Daredevils
Turnauksen parhaaksi pelaajaksi valittiin Capitalsin Kristopher Dahling ja parhaaksi maalivahdiksi Capitalsin Daniel Öndemar. Parhaat pistemiehet olivat Divji Petelinin Miha Bremec ja Örebron Kristian Luukkonen, parhaat maalintekijät Divji Petelinin Nejc Ravnihar ja Örebron Henric Stigell.
Jeux d'Hiver.
Talviturnaus kantoi nimeä Jeux d'Hiver, suomennettuna Talvikisat. Ensimmäinen Jeux d'Hiver pelattiin joulukuussa 2012 Rouenissa, Ranskassa.
Jeux d'Hiver 2012:&lt;br&gt;
1. Rouen Spiders (Ligue Elite)&lt;br&gt;
2. Paris Barbarians&lt;br&gt;
3. Southampton Jaguars (BIPHA)&lt;br&gt;
4. Rhyl Renegades (BRHA)&lt;br&gt;
5. BRHA Misfits, Southampton (BRHA-liigan tähdistöjoukkue)&lt;br&gt;
Vuoden 2012 turnauksen parhaana pelaajana palkittiin Rouenin Patrik Sebek. Parhaaksi maalivahdiksi valittiin Jaguarsin Markus Piippo ja pelintekijäksi Renegadesin Morgan Porter. Paras maalintekijä oli Renegadesin Jake Porter.
Encierro.
Espanjassa pelattu Encierro-turnaus pelattiin ensimmäisen kerran helmikuussa 2013 Águilasissa.
Encierro 2013:&lt;br&gt;
1. Örebro Eagle Sports (Swehockey InLine Senior SM)&lt;br&gt;
2. Aubagne Jokers (Nationale 1)&lt;br&gt;
3. HC Águilas&lt;br&gt;
4. Halcones Torrevieja&lt;br&gt;
5. Cabuxos Lugo&lt;br&gt;
6. Southampton Jaguars (BRHA)&lt;br&gt;
Encierron voitti Örebro Eagle Sports. Paras pistemies oli Örebron Andreas Jensen (3+19) ja paras maalintekijä Örebron Michael Carlsson (16+2).